L 135/112
LV
Eiropas Savienības Oficiālais Vēstnesis
23.5.2023.
Lai gan Padome pašreiz nosaka nostāju, kas ir jāieņem ar konvenciju izveidotā struktūrā, vēlākai apstiprināšanai atkarībā no minēto diskusiju iznākuma varētu būt nepieciešams lēmums par šāda grozošā nolīguma noslēgšanu saskaņā ar LESD 218. panta 6. punktā noteikto procedūru,
IR PIEŅĒMUSI ŠO LĒMUMU.
1. pants Nostāja, kas Savienības vārdā ir jāieņem konvencijas Pušu konferences vienpadsmitajā sanāksmē, ir atbalstīt grozījumu veikšanu konvencijas III pielikumā, lai tajā iekļautu acetohloru, karbosulfānu, krizotilazbestu, fentionu (īpaši mazā apjomā (ULV) lietojamus preparātus, kuros aktīvās vielas saturs ir 640 g/l vai vairāk), iprodionu, šķidrus preparātus (emulģējamus koncentrātus un šķīstošus koncentrātus), kuros parakvāta dihlorīda saturs ir 276 g/l vai vairāk, kas atbilst parakvāta jonu koncentrācijai 200 g/l vai vairāk, un terbufosu.
2. pants 1.
Nostāja, kas Savienības vārdā ir jāieņem konvencijas Pušu konferences vienpadsmitajā sanāksmē, ir atbalstīt Šveices, Austrālijas, Burkinafaso, Ganas un Mali iesniegto grozījumu pieņemšanu (dokuments UNEP/FAO/RC/COP.11/13/Add.2), ja ir izpildīti šādi nosacījumi un ja minētajā nolūkā tiek veikti vajadzīgie grozījumi: a) ar grozījumiem ieviestie papildu noteikumi un procedūras ir saskanīgi ar spēkā esošajiem konvencijas noteikumiem un procedūrām; b) grozījumi nodrošina, ka priekšroka tiek dota ķīmisko vielu iekļaušanai konvencijas III pielikumā un ka papildu noteikumi netraucē ķīmiskās vielas iekļaušanai III pielikumā, tostarp gadījumos, kad šī ķīmiskā viela jau ir iekļauta konvencijas VIII pielikumā; c) grozījumi nodrošina, ka noteikumi, ko piemēros konvencijas VIII pielikumā uzskaitīto ķīmisko vielu eksportam, attiecībā uz importētāju Pušu aizsardzību nebūs vājāki par tiem, kurus piemēro konvencijas III pielikumā uzskaitīto ķīmisko vielu eksportam; d) grozījumi nodrošina, ka visām Pusēm, kas ratificē grozījumu, būs saistošs jebkurš lēmums par ķīmiskas vielas iekļaušanu konvencijas VIII pielikumā, tai skaitā jebkurš lēmums, kas pieņemts balsojumā. 2.
Gadījumā, ja citas Puses nesniedz pietiekamu atbalstu šā panta 1. punktā minētajiem ierosinātajiem grozījumiem, nostāja, kas Savienības vārdā ir jāieņem konvencijas Pušu konferences vienpadsmitajā sanāksmē, ir atbalstīt grozījumu attiecībā uz lēmumu pieņemšanas procedūru, ar kuru ķīmiskās vielas iekļauj Konvencijas III pielikumā, kā rezultātā rastos iespēja balsot saskaņā ar konvencijas 22. panta 4. punktu, lasot kopsakarā ar konvencijas 22. panta 3. punktu, un nepiemērojot 22. panta 3. punkta b) apakšpunktu.
3. pants Atkarībā no norisēm konvencijas Pušu konferences vienpadsmitajā sanāksmē Savienības pārstāvji, apspriežoties ar dalībvalstīm, koordinācijas sanāksmēs uz vietas var vienoties par 1. un 2. pantā minētās nostājas precizēšanu bez jauna Padomes lēmuma.
4. pants Šis lēmums stājas spēkā tā pieņemšanas dienā.